
အိုအရှင်ထာဝရဘုရား၊ အပြစ်မှလွတ်တော်မူပါ။ ယာကုပ်သည်ငယ်သောကြောင့်၊ အဘယ်သို့ ထရပါလိမ့်မည်နည်းဟု လျှောက်သော် (အာမုတ် ၇:၂)။017

ထိုကဲ့သို့သော ကြောက်မက်ဖွယ်ကောင်းသော ကျိုင်းကောင်ဘေးဒဏ်ကြောင့် ကျန်ကြွင်းသူ ဘုရားသခင်၏လူမျိုးသည်ပင်လျင် အသက်မရှင်နိုင်မည်ကို အာမုတ်စိုးရိမ်ခဲ့သည်။ ထို့ကြောင့်အခန်းငယ် ၃ တွင်၊ ဘုရားသခင်သည်နောင်တရပြီး ကျိုင်းကောင်များကို မစေလွှတ်ရန် ဆုံးဖြတ်ခဲ့သည်။018

ထိုနည်းတူ အာမုတ်အခန်းကြီး ၇ အခန်းငယ် ၄-၆ တွင်၊ ဘုရားသခင်သည် ဣသရေလမြောက် ပိုင်းကိုလောင်စေခြင်းငှာ မီး သို့မဟုတ် မိုးခေါင်ခြင်းအား စီရင်အမိန့်ပေးသည်ကို အာမုတ်အားတွေ့မြင် စေသည်။ အာမုတ် ၇:၅ တွင် အာမုတ်သည်ထာဝရဘုရားအား တဖန်ပြန်၍တောင်းလျောက်ခဲ့သည်မှာ_019

အိုအရှင်ထာဝရဘုရား၊ ဆိုင်းတော်မူပါ။ ယာကုပ်သည်ငယ်သောကြောင့်၊ အဘယ်သို့ ထရပါလိမ့် မည်နည်းဟု လျှောက်သော် (အာမုတ် ၇:၅)။020

တစ်ဖန်၊ အခန်းငယ် ၆ တွင် ဘုရားသခင်သည်နောင်တရခဲ့သည်။021

ထို့နောက် အာမုတ် ၇:၇-၉ တွင် တတိယရူပါရုံကိုဖော်ပြထားသည်။ ဤတစ်ကြိမ်တွင်၊ ဘုရား သခင်သည်လက်၌ ချိန်ကြိုးတစ်ခုကိုင်ဆောင်ထားကာ အုတ်ရိုးတစ်ခုအနားတွင် ရပ်နေသည်ကို အာမုတ် မြင်ခဲ့သည်။ နံရံသည်ဖြောင့်တန်းမှုရှိမရှိနှင့် ဖြိုချရန်လိုအပ်နေသည်ကိုသိရှိရန် ကိုယ်တော်သည်တိုင်းတာ နေပါသည်။ ယခု၊ ဘုရားသခင်သည် သူ၏လူတို့တွင် တစ်ဦးစီတိုင်းကို တရားစီရင်မည်ဖြစ်ပြီး၊ မိမိအား ဆန့်ကျင်သောသူကိုသာ ဖျက်ဆီးမည်ဟူသော အချက်ကိုဤချိန်ကြိုးသည် ပုံဆောင်သည်။ ဤရူပါရုံနှင့် ပတ်သက်၍ အာမုတ်၌ပြောစရာမရှိပေ။ ဖြောင့်မတ်သောကျန်ကြွင်းသူကို ရှာတွေ့ပြီး အသက်ရှင်လိမ့် မည်ကို သူသိသည်။022

ပရောဖက်ကျမ်းများတွင် ဤကဲ့သို့သောရူပါရုံတင်ပြချက်များဖြင့် ပြည့်နေပါသည်။ ဘုရားသခင် ၏ရထားပလ္လင်ကြီးကိုမြင်ရသည့် ယေဇကျေလ၏ပထမအခန်းကို သင်မှတ်မိပါလိမ့်မည်။ ပရောဖက် ဒံယေလ၏ရူပါရုံများစွာကိုလည်း သင်မှတ်မိမည်ဖြစ်သည်။ ပရောဖက်ပြုချက်ဆိုင်ရာ ရူပါရုံတင်ပြချက် များသည် ကျွန်ုပ်တို့အား ပရောဖက်ပြုချက်ဆိုင်ရာ နှုတ်ကပတ်တော်၏ ကောင်းကင်ဆိုင်ရာမူလရင်းမြစ် ကို သိစေပါသည်။023

[bookmark: _Toc158467833]သမိုင်းဆိုင်ရာနောက်ခံများ
ယခုအခါ ပရောဖက်ပြုချက်ဆိုင်ရာ ခေါ်တော်မူခြင်းနှင့် ပုံဆောင်ချက်ဆိုင်ရာလုပ်ဆောင်မှုများ နှင့် ရူပါရုံဆိုင်ရာတင်ပြချက်များအပြင်၊ အနာဂတ္တိကျမ်းများ၏သမိုင်းဆိုင်ရာမှတ်တမ်းများစွာသည် သမိုင်းဆိုင်ရာနောက်ခံများကို ထောက်ပံ့ပေးပါသည်။ ဤဇာတ်လမ်းမျိုးများသည် အနာဂတ္တိကျမ်းများ တစ်လျှောက် နေရာတိုင်းတွင်တွေ့နိုင်သည်။ သမိုင်းဆိုင်ရာနောက်ခံကို အာရုံစိုက်ခြင်း၏အလွန်အရေး ကြီးသော ဥပမာတစ်ခုကို ဟေရှာယ ၇–၈ တွင် တွေ့ရသည်။ ဤအခန်းများတွင် ဟေရှာယ ၇:၁၄ ၏ ထင်ရှားသော ကြိုတင်ဟောပြောသည့်သမိုင်းဆိုင်ရာ ဆက်စပ်မှုကိုဖော်ပြသည်။ ဟေရှာယ ၇:၁၄ တွင် ဖတ်ရသည့် နုတ်ကပတ်တော်များမှာ_024

သတို့သမီးကညာသည် ပဋိသန္ဓေစွဲယူ၍၊ သားယောက်ျားကို ဘွားမြင်လတံ့။ ထိုသားကို ဧမာနွေလအမည်ဖြင့် မှည့်ရလတံ့(ဟေရှာယ ၇:၁၄)။
ယခုအခါ၊ ခရစ်ယာန်များသည် ဟေရှာယအခန်းကြီး ၇-၈ ၏ဇာတ်လမ်းဖြစ်သော၊ ဤအခန်းငယ် ကို ဝန်းရံထားသည့်ဇာတ်လမ်းကို မကြာခဏ ဂရုမစိုက်ကြပါ။ ဤအခန်းများသည် ဟေရှာယ၏ပရော ဖက်ပြုချက်ဆိုင်ရာ နှုတ်ကပတ်တော်အတွက် သမိုင်းဆိုင်ရာဆက်စပ်မှုကို ပေးသည်။026

ဟေရှာယ ၇:၁-၂ တွင်၊ ဆီးရီးယားနှင့် မြောက်ပိုင်းဣသရေလတို့၏ ခြိမ်းခြောက်မှုများကြောင့် ကြောက်လန့်နေသည့်အာခတ်ထံ ဟေရှာယသည်ချဉ်းကပ်နေသည်ကို တွေ့ရသည်။ ဤလူမျိုးတို့သည် အာရှုရိအင်ပါယာကို ဆန့်ကျင်သည့်မဟာမိတ်အဖွဲ့တွင် ဘုရင်အာခတ်အား ပါဝင်စေလိုကြသည်။ ထို့ကြောင့် ၇:၃-၁၁တွင်၊ ဟေရှာယအနေဖြင့်အာခတ်အား သတိပေးခဲ့ကြောင်း ဇာတ်လမ်းတွင်ဖော်ပြ သည်။ ဤလူမျိုးကို မကြောက်ရွံ့ရန်၊ ကယ်တင်ခြင်းအတွက် ထာဝရဘုရားကိုကိုးစားရန် သတိပေးခဲ့ သည်။ သို့သော် အာခတ်သည် ဘုရားသခင်ကိုယုံကြည်ရန်ငြင်းဆိုကြောင်း ၇:၁၂ တွင် တွေ့ရသည်။ ထို့ကြောင့်၊ ၇:၁၃–၈:၁၈ တွင်၊ ဟေရှာယသည် အာခတ်ကိုပြစ်တင်ဆုံးမပြီး၊ ဘုရားသခင်သည်ယုဒပြည် ကို အာရှုရိအင်ပါယာအားဖြင့် တရားစီရင်မည်ဟုမိန့်တော်မူကြောင်း ဇာတ်လမ်းတွင် ရှင်းပြထားသည်။ ဤသမိုင်းဆိုင်ရာဇာတ်လမ်းသည် ဤကျမ်းပိုဒ်ရှိဟေရှာယ၏ပရောဖက်ပြုချက်များအတွက် ဆက်စပ်မှု တစ်ခုဖြစ်သည့် သမိုင်းနောက်ခံကိုပေးရန် ပုံစံပြုထားသည်။ သူ၏ကြိုတင်ဟောပြောမှုများကို ဤသမိုင်း ဆိုင်ရာဇာတ်လမ်း၏ဆက်စပ်မှုအတွင်း သတ်မှတ်ထားသည့်အခါ၊ ဟေရှာယ၏ကြိုတင်ဟောပြောမှုများ ကိုမှန်ကန်စွာနားလည်ရန် ကျွန်ုပ်တို့မျှော်လင့်နိုင်ပါသည်။027

ဓမ္မဟောင်းအနာဂတ္တိကျမ်းများကိုဖတ်ရှုပြီး ဇာတ်လမ်းတစ်ခုကို လေ့လာသည့်အခါတိုင်း၊ ကျွန်ုပ်တို့သည် ဤမေးခွန်းများကို မိမိကိုယ်ကိုမေးရပါမည်_ ကျွန်ုပ်တို့သည် ခေါ်တော်မူခြင်းဇာတ်လမ်း ကို လေ့လာနေခြင်းလော။ ကျွန်ုပ်တို့သည် ပုံဆောင်ချက်ဆိုင်ရာလုပ်ဆောင်မှု၏တင်ပြချက်ကို လေ့လာ နေခြင်းလော။ သို့မဟုတ် ကျွန်ုပ်တို့သည် ရူပါရုံတင်ပြချက် သို့မဟုတ် ပရောဖက်ပြုချက်အတွက် သမိုင်း ဆိုင်ရာနောက်ခံကိုဖော်ပြသည့် ဇာတ်လမ်းတစ်ခုကို လေ့လာနေခြင်းလော။ ဤသို့သောမေးခွန်း မျိုးများ ကိုမေးခြင်းအားဖြင့်၊ ကျွန်ုပ်တို့နားမလည်နိုင်အောင်ဖုံးကွယ်နေသော ကျမ်းပိုဒ်များကို နားလည်သဘော ပေါက်နိုင်မည်ဖြစ်သည်။028

စာပေဆိုင်ရာ ပရောဖက်ပြုချက်သင်ခန်းစာတွင်၊ ပရောဖက်များသည် ၎င်းတို့၏ကျမ်းများ၌ သမိုင်းဆိုင်ရာဇာတ်လမ်းများကိုထည့်သွင်းထားကြောင်းကို တွေ့မြင်ခဲ့ပြီးဖြစ်သည်။ ယခုကျွန်ုပ်တို့သည် သမ္မာကျမ်းစာ၏ဤအပိုင်းတွင်တွေ့ရသော ဒုတိယမြောက်အဓိကအကြောင်းအရာဖြစ်သည့်—ဘုရား သခင်နှင့် ပရောဖက်ပြုသူများ၏ဆက်သွယ်မှုကို ဆက်လက်လေ့လာကြမည်ဖြစ်သည်။029

[bookmark: _Toc158467834]ဘုရားသခင်နှင့် ဆက်သွယ်ခြင်း
ဓမ္မဟောင်းပရောဖက်များသည် ဘုရားသခင်ကိုချစ်မြတ်နိုးသော ယောက်ျားမိန်းမများဖြစ်သော ကြောင့် သူတို့၏ဘဝသည် ဆုတောင်းခြင်းနှင့် ပြည့်နေပါသည်။ သို့သော် သူတို့သည် သူတို့၏ကျမ်းစာ များကိုနှစ်သက်ကြပြီး၊ သူတို့၏ကျမ်းစာများမှ ဆုတောင်းနည်းကိုသင်ယူခဲ့ကြကြောင်းကိုလည်း ကျွန်ုပ် တို့သတိရရမည်ဖြစ်သည်။ ထို့ကြောင့်၊ ဓမ္မဟောင်းပရောဖက်များသည် ဆာလံကျမ်း၏ဆုတောင်းသည့် နည်းလမ်းများဖြင့် ဘုရားသခင်ထံဆုတောင်းခဲ့ကြသည်ကို တွေ့ရှိရသည်။ စိတ်ကူး၍ရနိုင်သမျှသော ဆုတောင်းချက်အမျိုးအစားအပြည့်အစုံကို အနာဂတ္တိကျမ်းများတွင် တွေ့နိုင်ပါသည်။030

ပိုမိုထင်ရှားစေရန်အတွက်၊ အနာဂတ္တိကျမ်းများတွင်တွေ့ရသည့် ဆုတောင်းခြင်းဆိုင်ရာအပိုင်း နှစ်ခုကို သုံးသပ်ပါမည်။ မြည်တမ်းဆုတောင်းခြင်းများကို ဦးစွာပြောပြီး၊ ချီးမွမ်းဆုတောင်းခြင်းများကို ဒုတိယဖော်ပြပါမည်။ ပရောဖက်များသည် ဘုရားသခင်ထံဆုတောင်းသောအခါ၊ ဝမ်းနည်းခြင်းနှင့် ရွှင်လန်းမှုအပြည့်ဖြင့် သူတို့၏စိတ်နှလုံးကိုဖွင့်၍ ဆုတောင်းကြသည်။ ပရောဖက်များသည် မြည်တမ်း ဆုတောင်းခြင်းများဖြင့် ဘုရားသခင်အား မိမိကိုယ်ကိုမည်သို့ဖော်ပြခဲ့သည်ကို ဦးစွာကြည့်ကြပါစို့။031

[bookmark: _Toc158467835]မြည်တမ်းဆုတောင်းခြင်းများ
ဝမ်းနည်းစရာမှာ၊ ယနေ့ခရစ်ယာန်များစွာသည် မြည်တမ်းခြင်းဟုခေါ်သော ထိုဆုတောင်းအမျိုး အစားကို သိပ်မသိရှိကြပါ။ မြည်တမ်းခြင်းသည် စိတ်ပျက်ခြင်း၊ ဝမ်းနည်းခြင်းနှင့် စိတ်ရှုပ်ထွေးခြင်းကို ဘုရားသခင်အားဖော်ပြကာဆုတောင်းခြင်းပင်ဖြစ်သည်။ ကျွန်ုပ်တို့ခေတ်တွင်၊ ခရစ်ယာန်များစွာသည် ထိုသို့ဆုတောင်းရန် မသင့်လျော်ဟုထင်ကြသော်လည်း၊ ထိုဆုတောင်းခြင်းမျိုးသည် ဘုရားသခင်ထံတော် ၌ကျွန်ုပ်တို့၏အသက်တာအတွက် အလွန်အရေးကြီးသောအစိတ်အပိုင်းတစ်ခုဖြစ်ကြောင်း ဓမ္မဟောင်း ပရောဖက်များကဖော်ပြနေသည်ကို တွေ့ရသည်။ ပရောဖက်များသည် သူတို့၏စိတ်ရှုပ်ထွေးမှု၊ စိတ်ပျက် မှုနှင့် ဝမ်းနည်းမှုတို့ကို ဘုရားသခင်ထံဖော်ပြခဲ့ကြသည်။ မြည်တမ်းသံများကို အနာဂတ္တိကျမ်းများတစ် လျှောက် တွေ့ရသည်။ ယေရမိအနာဂတ္တိကျမ်း၊ မြည်တမ်းစကားနှင့် ဟဗက္ကုတ်အနာဂတ္တိကျမ်းတို့သည် ၎င်းတို့၏ကျယ်ပြောလှသော မြည်တမ်းခြင်းအတွက်ထင်ရှားသော်လည်း၊ ဤဆုတောင်းချက်မျိုးများ သည် အခြားအနာဂတ္တိကျမ်းများစွာတွင်လည်း တွေ့ရသည်။ အမှန်တကယ်တွင်၊ ဟဂ္ဂဲအနာဂတ္တိကျမ်း သည် မြည်တမ်းခြင်းနှင့်ပတ်သက်၍ဆက်စပ်မှုအနည်းဆုံးဖြစ်သည့် တစ်ခုတည်းသော အနာဂတ္တိကျမ်း ဖြစ်သည်။ ဤအရာသည် ပရောဖက်ပြုချက်ဆိုင်ရာဓမ္မအမှုတော်၏ အဓိကအစိတ်အပိုင်းဖြစ်ကြောင်း အနာဂတ္တိကျမ်းများအတွင်း မြည်တမ်းဆုတောင်းသည့်အကြိမ်အရေအတွက်သည် ဖော်ပြနေပါသည်။032

ပရောဖက်များသည် ဘုရားသခင်၏လူမျိုးသမိုင်းတွင် အဆိုးဆုံးအချိန်အချို့ကို ရင်ဆိုင်ကြုံတွေ့ ခဲ့ကြသောကြောင့်၊ မြည်တမ်းခြင်းအားဖြင့် သူတို့၏စိုးရိမ်ပူပန်မှုကို သခင်ဘုရားထံတင်ပြခဲ့ကြသည်။ ဓမ္မဟောင်းအနာဂတ္တိကျမ်းများတွင် မြည်တမ်းသံများ မည်သို့ဖြစ်ပေါ်လာသည်ကိုလေ့လာရန်၊ များသော အားဖြင့် ပရောဖက်များသည်မတူညီသောအကြောင်းအရာနှစ်ခုနှင့်ပတ်သက်၍မြည်တမ်းလေ့ရှိသည်ကို သိရှိနားလည်ရန်ကူညီပေးသည်_ပထမ ဘုရားသခင်၏လူမျိုးတော်၏အပြစ်များ၊ ဒုတိယ အပြစ်ကို ဘုရားသခင်စီရင်တော်မူခြင်း ဖြစ်သည်။ ပရောဖက်ပြုချက်ဆိုင်ရာမြည်တမ်းခြင်းနှင့်ပတ်သက်၍ ဤ စိုးရိမ်ပူပန်မှုနှစ်ခုကိုဖော်ပြရန် အကောင်းဆုံးနည်းလမ်းတစ်ခုမှာ ဟဗက္ကုတ်အနာဂတ္တိကျမ်းတွင်ပါရှိသော မြည်တမ်းခြင်းများကို ကြည့်ရှုခြင်းဖြစ်သည်။ ဟဗက္ကုတ်သည် ယုဒပြည်တွင် ဗာဗုလုန်တို့၏အုပ်စိုးခြင်း မတိုင်မီနှင့် အုပ်စိုးစဥ်ကာလအတွင်း၌ အမှုတော်ထမ်းဆောင်ခဲ့သည်၊ ထိုအကြောင်းကြောင့် ဟဗက္ကုတ် သည် ကြီးစွာသောပြဿနာနှစ်ခုအကြောင်းကို ဘုရားသခင်အား ပြောဆိုခဲ့သည်။ အခြားတစ်ဖက် ၁း၂-၄ တွင်၊ သူသည် ဣသရေလ၏အပြစ်များနှင့် ဘုရားသခင်ကို ဣသရေလ၏ပုန်ကန်ခြင်းများကြောင့် မြည် တမ်းခဲ့သည်။ ထို့နောက် အခန်းကြီး ၁ တွင်၊ ဗာဗုလုန်တို့၏ရန်လိုမှု၌ ဘုရားသခင့်တရားစီရင်ခြင်း၏ ကြောက်မက်ဖွယ်ကောင်းမှုများအတွက် မြည်တမ်းခဲ့သည်။ ဘုရားသခင့်လူမျိုး၏အပြစ်အတွက် ပရောဖက်၏မြည်တမ်းခြင်းကို ကြည့်ရှုခြင်းဖြင့် ကျွန်ုပ်တို့စတင်သင့်သည်။033

[bookmark: _Toc158467836]လူမျိုး၏အပြစ်များ
သူ၏ကျမ်း၏အဖွင့်အခန်းတွင်၊ ဟဗက္ကုတ်သည် ဘုရားသခင့်လူမျိုး၏အပြစ်များကို ပြန်ပြောင်း သုံးသပ်ပြီး ဘုရားသခင်ထံဟစ်ကြွေးခဲ့သည်။ ဟဗက္ကုတ် ၁:၂ တွင်၊ ဤနုတ်ကပတ်တော်များကို ကျွန်ုပ်တို့ ဖတ်ရသည်–034

အိုထာဝရဘုရား၊ ကိုယ်တော်သည်ကြားတော်မမူဘဲ၊ အဘယ်မျှကာလပတ်လုံး အကျွန်ုပ်အော်ဟစ်ရပါမည်နည်း။ ကယ်တင်တော်မမူဘဲ အကျွန်ုပ်သည် အဓမ္မအမှုကိုခံ၍၊ ရှေ့တော်၌ အဘယ်မျှကာလပတ်လုံး အော်ဟစ်ရပါမည်နည်း (ဟဗက္ကုတ် ၁:၂)035

ယုဒ၏ကိုယ်ကျင့်တရားအခြေအနေနှင့်ပတ်သက်၍ သူ၏ဆုတောင်းချက်များကို ဘုရားသခင် မကြားခဲ့သည့်အတွက် ဟဗက္ကုတ်သည် အလွန်စိတ်မကောင်းဖြစ်ခဲ့ရသည်။ အခြားသောပရောဖက်များ ကဲ့သို့ပင်၊ သူသည် တိုင်းပြည်တွင်များပြားသောမတရားမှုများနှင့်ပတ်သက်၍ အထူးသဖြင့် စိုးရိမ်ခဲ့ သည်။ ထို့ကြောင့် ၁:၄ ၌ကျွန်ုပ်တို့ဖတ်ရသည်မှာ_036

သို့ဖြစ်၍တရားလျော့ပါ၏။ တရားသဖြင့် စီရင်ဆုံးဖြတ်ခြင်းမရှိပါ။ မတရားသောသူတို့သည် ဖြောင့်မတ်သောသူတို့ကို ဝိုင်းသောကြောင့်၊ မတရားသဖြင့် စီရင်ဆုံးဖြတ်ကြပါ၏ (ဟဗက္ကုတ် ၁:၄)။037

ဘုရားသခင်သည် သူ၏လူတို့၏အပြစ်များကို တုံ့ပြန်စီရင်ခြင်းမပြုသည့်အတွက် ဟဗက္ကုတ် သည် စိတ်ဆင်းရဲနေပါသည်။ သူသည် စိတ်ပျက်ပြီး အားကိုးရာမဲ့သကဲ့သို့ခံစားနေရသည်။ ဟဗက္ကုတ်၏ ဤအဖွင့်ဆုတောင်းချက်သည် ပရောဖက်များ၏စိတ်နှလုံးကို သခင်ဘုရားထံတင်ပြသည့် အဓိကနည်း လမ်းများထဲမှ တစ်ခုကို သရုပ်ဖော်သည်။ ဘုရားသခင့်လူတို့၏ နာကျင်မှုဝေဒနာကိုမြင်သောအခါ၊ သူတို့ သည် ဘုရားသခင်ထံ ကိုယ်တိုင်အော်ဟစ်ငိုကြွေးပြီး၊ အခြားသူတို့ကိုလည်း မြည်တမ်းရန် ဖိတ်ခေါ်ဆိုရုံမှ တပါး ဘာမှမတတ်နိုင်ပါ။038

ကျွန်ုပ်တို့မြင်သည်အတိုင်း၊ ဟဗက္ကုတ်သည် ယုဒလူတို့အား သူတို့၏အပြစ်အတွက်အပြစ်ပေး ရန် ဘုရားသခင်ထံ တောင်းလျှောက်ခဲ့သည်။ ဟဗက္ကုတ်အနာဂတ္တိကျမ်းအားဖတ်သောအခါ၊ ၁း၅-၁၁ တွင် ဆိုးညစ်သောယုဒလူများကို မကြာမီအပြစ်ပေးမည်ဟု ဟဗက္ကုတ်၏ဆုတောင်းချက်ကို ဘုရားသ ခင်သည်ပြန်လည်တုံ့ပြန်ခဲ့သည်ကို တွေ့ရသည်။ ၁း၆ တွင်ကျွန်ုပ်တို့ ဖတ်ရသည်မှာ_039

ပြင်းထန်လျင်မြန်သော ခါလဒဲအမျိုးကိုငါနှိုးဆော်၏။ ကိုယ်မပိုင်သောနေရာအရပ်တို့ကိုသိမ်းယူခြင်းငှါ မြေတပြင်လုံး၌ ချီသွားကြလိမ့်မည် (ဟဗက္ကုတ် ၁:၆)။
မတရားသဖြင့်ပြုကျင့်သူ ယုဒလူတို့ကိုတရားစီရင်ရန် ပရောဖက်၏ဆုတောင်းသံကို ဖြေကြား ပေးမည်ဟု ဘုရားသခင်ကတိပြုခဲ့သည်။ ယခုတွင်ဘုရားသခင်သည် ဟဗက္ကုတ်အပေါ်သစ္စာရှိတော်မူ သည်၊ ပဋိညာဉ်တရားစီရင်ခြင်းအနေဖြင့် ဗာဗုလုန်လူတို့ကိုစေလွှတ်ကာ၊ ယုဒပြည်ကိုသုတ်သင်ပယ်ရှင်း ၍ ဘုရားသခင်၏လူတို့ကို နှိပ်စက်ညှဉ်းပန်းခဲ့သည်။041

[bookmark: _Toc158467837]တရားစီရင်ခြင်း
သို့သော် ဘုရားသခင်သည် တရားစီရင်သည်နှင့်တပြိုင်နက်၊ ဟဗက္ကုတ်သည် အခြေအနေကို တစ်ဖန်ကြည့်ရှုပြီး အနာဂတ္တိကျမ်းများတွင်တွေ့ရသော ဒုတိယမြည်တမ်းခြင်းအမျိုးအစားကိုပြုလုပ်ခဲ့ သည်—ဘုရားသခင့်တရားစီရင်ခြင်းအတွက် ငိုကြွေးမြည်တမ်းခြင်းဖြစ်သည်။ ဗာဗုလုန်လက်အောက်၌ ယုဒပြည်၏ဆင်းရဲဒုက္ခများအကြောင်း သူ၏ဆုတောင်းပုံတို့ကို နားထောင်ပါ။ ၁:၁၃ တွင် ‌‌အောက်ပါ နုတ်ကပတ်တော်များကိုဟဗက္ကုတ်ဆိုခဲ့သည်_042

ကိုယ်တော်သည် ဒုစရိုက်ကိုကြည့်ရှုတော်မမူ။ သန့်ရှင်းသောမျက်စိရှိတော်မူ၏။ အဓမ္မအမှုကိုကြည့်ရှု၍ နေတော်မမူတတ်ပါ။ သို့ဖြစ်၍၊ သစ္စာပျက်သောသူတို့ကို အဘယ်ကြောင့်ကြည့်ရှု၍နေတော်မူသနည်း။ အဓမ္မလူသည် မိမိထက် ဖြောင့်မတ်သောသူကို ကိုက်စားသောအခါ၊ အဘယ်ကြောင့်တိတ်ဆိတ်စွာ နေတော်မူသနည်း (ဟဗက္ကုတ် ၁:၁၃)043

ဘုရားသခင်၏လူမျိုးသည် ဆိုးရွားစွာပြစ်မှားကြောင်း ပရောဖက်သိခဲ့သော်လည်း၊ ယခုအခါ ဗာဗုလုန်တို့၏အပြစ်များသည် ပို၍ကြီးမားကြောင်းကို သူသဘောပေါက်လာခဲ့သည်။ တိုင်းတစ်ပါးသား တို့၏ညှဉ်းပန်းနှိပ်စက်မှုအောက်ရှိ နာကျင်မှုဝေဒနာသည် ဟဗက္ကုတ်အား ဘုရားသခင်ထံ ပြင်းစွာငိုကြွေး မြည်တမ်းစေခဲ့သည်။ ဘုရားသခင်သည် ဗာဗုလုန်လူတို့၏နှိပ်စက်ညှဉ်းပန်းမှုအတွက် တစ်နေ့တွင် အပြစ်ပေးမည်ဟု ဟဗက္ကုတ်၏ဆုတောင်းသံကို ၂း၂-၂၀ ၌တုံ့ပြန်တော်မူခဲ့သည်။ ဥပမာအားဖြင့်၊ ၂:၈ တွင်ဗာဗုလုန်လူမျိုးများအားမိန့်တော်မူသော ဤနုတ်ကပတ်တော်များကို ကျွန်ုပ်တို့ဖတ်ရသည်_044

သင်သည် များစွာသောလူမျိုးတို့ကို လုယူသောကြောင့်၊ ကျန်ကြွင်းသော လူမျိုးအပေါင်းတို့သည် သင့်ကိုလုယူကြလိမ့်မည် (ဟဗက္ကုတ် ၂:၈)။
ဘုရားသခင်၏ ပြင်းထန်သည့်တရားစီရင်ခြင်းကြောင့် ဟဗက္ကုတ်၏မြည်တမ်းသံသည် ကောင်းကင်ပလ္လင်သို့ရောက်ရှိသွားပြီး၊ ဘုရားသခင်သည် ဗာဗုလုန်ကိုဖျက်ဆီးပစ်မည်ဟု အာမခံခဲ့သည်။046

အနာဂတ္တိကျမ်းများတစ်လျှောက်လုံးတွင်၊ ဤသခင်ဘုရား၏အစေခံတို့သည် သခင်ဘုရားရှေ့၌ သူတို့၏အမှုတော်များကိုထမ်းရွက်ရန် မြည်တမ်းဆုတောင်းခြင်းများပြုကြသည်ကို တွေ့ရှိရသည်။ ရန်သူများဖျက်ဆီးခံရမည်ကို ဣသရေလလူတို့သိနားလည်စေရန် တပါးအမျိုးသားများကိုယ်စား သူတို့ သည်ငိုကြွေးမြည်တမ်းကြသည်ကို ရံဖန်ရံခါ တွေ့ရှိရသည်။ သို့သော် အများအားဖြင့်၊ လူတို့၏အပြစ် များ မည်မျှကြီးမားသည်ကို ထိုသူတို့သိစေရန်နှင့် နောင်တရစေရန် ဤဝန်ထုပ်ဝန်ပိုးများကို သူတို့သည် ထမ်းရွက်ခဲ့ကြသည်။047

မြည်တမ်းခြင်းသည် ဘုရားသခင်နှင့် ပရောဖက်များကြား ဆက်သွယ်သည့်နည်းလမ်းများထဲမှ တစ်ခုဖြစ်သည်။ ယခုကျွန်ုပ်တို့သည် အနာဂတ္တိကျမ်းများတွင်တွေ့ရသော ဒုတိယအဓိကဆုတောင်းခြင်း အမျိုးအစားဖြစ်သည့် ဘုရားသခင်ကို ချီးမွမ်းခြင်းအား ဆက်လေ့လာသင့်သည်။048

[bookmark: _Toc158467838]ချီးမွမ်းဆုတောင်းခြင်းများ
ဘုရားသခင်အားချီးမွမ်းခြင်းဆိုင်ရာ ဥပမာများစွာ ဆာလံကျမ်းများတွင်ပါရှိသကဲ့သို့၊ ပရောဖက် များသည်လည်း သခင်ဘုရားအားပြောဆိုရန် ဤပုံစံကိုအသုံးပြုကြသည်။ အများအားဖြင့်သူတို့သည် ကိုယ်တော်၏ကြီးစွာသော ပဋိညာဉ်ကောင်းချီးမင်္ဂလာများကြောင့် ဘုရားသခင်အားချီးမွမ်းကြသည်။ ဘုရားသခင်ပြုမည့် ကောင်းသောအရာများကို ပရောဖက်များသည်မြင်သောအခါ၊ ချီးမွမ်းခြင်းဖြင့် ကိုယ်တော်ထံသို့ လာကြသည်။ ဘုရားသခင်ကို ချီးမွမ်းခြင်းအကြောင်းကို ပရောဖက်ကျမ်းများစွာတွင် တွေ့ရသည်။ ၎င်းသည် အနာဂတ္တိကျမ်းများအတွက် အလွန်အရေးကြီးသော အကြောင်းအရာတစ်ခု ဖြစ်သည်။ ကျွန်ုပ်တို့သည် ဟဗက္ကုတ်အနာဂတ္တိကျမ်းကိုလေ့လာခြင်းအား သူ၏ကျမ်း၏အဆုံးတွင် တွေ့ရသော ဘုရားသခင်အားချီးမွမ်းခြင်းအကြောင်းကိုမှတ်သားခြင်းဖြင့် အဆုံးသတ်မည်ဖြစ်သည်။049

ကျွန်ုပ်တို့မြင်ပြီးဖြစ်သည့်အတိုင်း၊ ဟဗက္ကုတ်အနာဂတ္တိကျမ်းအများစုသည် ပရောဖက်၏မြည် တမ်းသံများနှင့် သူ၏မြည်တမ်းခြင်းအတွက် ဘုရားသခင်၏တုံ့ပြန်မှုအကြောင်းတို့ကို အဓိကဖော်ပြပါ သည်။ သို့သော် ကျမ်း၏နောက်ဆုံးအခန်းသည် ငိုကြွေးခြင်းမှ ချီးမွမ်းခြင်းသို့ ပြောင်းသွားသည်။ ဘုရား သခင်သည် သူ၏လူမျိုးအပေါ် ပြင်းထန်စွာဆက်ဆံမှုအတွက် ဗာဗုလုန်လူမျိုးများအား ဖျက်ဆီးပစ်မည် ဟုကတိပြုပြီးနောက်၊ ဟဗက္ကုတ်သည် ထာဝရဘုရားအားအံ့ဩစရာကောင်းလောက်အောင် ချီးမွမ်းလေ သည်။ ဟဗက္ကုတ်အနာဂတ္တိကျမ်းတွင် မည်ကဲ့သို့သောချီးမွမ်းမှုမျိုးကို ကျွန်ုပ်တို့တွေ့ရသနည်း။ အနာဂတ္တိကျမ်းများတစ်လျှောက်လုံးတွင်၊ ဘုရားသခင်ကိုချီးမွမ်းခြင်းတွင် အကြောင်းအရာနှစ်ခုသည် အဓိကအချက်ဖြစ်သည်။ ပရောဖက်တို့သည် ထာဝရဘုရားကိုချီးမွမ်းခြင်းဖြင့် ချီးမြှောက်ကြသောအခါ၊ ကိုယ်တော်၏စီရင်တော်မူချက်များနှင့် ကောင်းချီးမင်္ဂလာများအတွက် ချီးမွမ်းကြသည်။ ဟဗက္ကုတ်၏ တတိယအခန်းကို ကျွန်ုပ်တို့ကြည့်သောအခါ၊ သူသည်ဤပုံစံအတိုင်းလိုက်လျှောက်သည်ကို တွေ့ရသည်။050

ဟဗက္ကုတ် ၃:၁၁-၁၂ တွင်၊ ပရောဖက်သည် ဤနုတ်ကပတ်တော်များကို မိန့်တော်မူခဲ့သည်_051

နေနှင့်လသည် မိမိတို့နေရာ၌ရပ်၍နေပါ၏။ သူတို့အလင်း၌ မြှားတော်တို့သည်သွား၍၊ သူတို့ရောင်ခြည်၌လှံတော်သည်လည်း လျှပ်စစ်ပြက်ပါ၏။ အမျက်တော်ထွက်လျက် တပြည်လုံးချီသွား၍၊ ဒေါသစိတ်နှင့် လူအမျိုးမျိုးတို့ကို နင်းနယ်တော်မူ၏ (ဟဗက္ကုတ် ၃:၁၁-၁၂)052

လူမျိုးတို့ကိုဒဏ်ခတ်၍ တရားစီရင်ခြင်း၌ဖျက်ဆီးသောစွမ်းရည်ကြောင့် ပရောဖက်သည် ဘုရား သခင်အား ချီးမွမ်းခြင်းဖြင့် ချီးမြှောက်တော်မူကြောင်းကို ဤနေရာ၌မြင်ရသည်။053

ဤတရားစီရင်ခြင်းအတွက် ချီးမွမ်းခြင်း၏အကြောင်းအရာအား အနာဂတ္တိကျမ်းများ၏နေရာ များစွာတွင် တွေ့ရသည်။ ဥပမာ၊ ပရောဖက်ဟေရှာယသည် ၄၀း၂၂-၂၃ တွင်ထာဝရဘုရားကို ဤသို့ ချီးမွမ်းသည်_054

မြေကြီးစက်အပေါ်မှာထိုင်၍၊ မြေကြီးသားတို့ကို နှံကောင်ကဲ့သို့ မှတ်တော်မူထသော၊ မိုဃ်းကောင်းကင်ကို မျက်နှာကြက်ကဲ့သို့ ကြက်၍၊ နေစရာတဲကဲ့သို့ ဖြန့်တော်မူထသော၊ မင်းတို့ကိုရှုတ်ချ၍၊ မြေကြီးတရားသူကြီး တို့ကို အနတ္တကဲ့သို့ ဖြစ်စေတော်မူသော သူပေတည်း (ဟေရှာယ ၄၀:၂၂-၂၃)။055

ကိုယ်တော်၏တရားစီရင်ခြင်းအတွက် ဘုရားသခင်ကိုချီးမွမ်းသည့် ကျမ်းပိုဒ်များအားလေ့လာ သောအခါ၊ ကျွန်ုပ်တို့သည် အလွန်ထူးဆန်းသည်ဟု ခံစားရလေ့ရှိသည်။ ကိုယ်တော်၏မြေကြီးပေါ်ရှိ ကောင်းချီးမင်္ဂလာများအတွက်သာ သင်သည် သခင်ဘုရားကို ချီးမွမ်းသင့်သည်ဟု ယနေ့ခရစ်ယာန်များ ထင်ကြသော်လည်း၊ အမှန်တကယ်တွင်—ကမ္ဘာကြီးသည် ဘုရားသခင်၏လူများကို ညှဉ်းပန်းနှိပ်စက်နေ ပါသည်။ ထို့ကြောင့်၊ ဘုရားသခင်သည် မိမိလူတို့ကို ညှဉ်းဆဲသောသူတို့ကို တရားစီရင်သောအခါ၊ ဘုရား သခင်၏လူတို့သည် ကိုယ်တော်ကို ချီးမွမ်းသင့်သည်။ ပရောဖက်တို့သည် ၎င်းကိုနားလည်သောကြောင့်၊ သခင်ဘုရား၏တရားစီရင်တော်မူချက်များအတွက် ချီးမွမ်းကြသည်။056

[bookmark: _Toc158467840]ကောင်းချီးမင်္ဂလာများ
တရားစီရင်ခြင်းနှင့်ကောင်းချီးပေးခြင်းစပ်ကြား ဤအပြန်အလှန်ဆက်နွှယ်မှုသည် ပရောဖက်ပြု ခြင်းဆိုင်ရာချီးမွမ်းခြင်း၏ဒုတိယအာရုံစိုက်မှုကို ရရှိစေသည်။ ပရောဖက်များသည် ဘုရားသခင်ကို တရားစီရင်ခြင်းအတွက်သာမက၊ မိမိလူမျိုးအားပေးသော ကောင်းချီးမင်္ဂလာများအတွက်ပါ ချီးမွမ်းလေ့ ရှိကြသည်။ ဥပမာ၊ ပရောဖက်ဟဗက္ကုတ်သည် တရားစီရင်ခြင်းအခွင့်အာဏာအတွက် ဘုရားသခင်ကို ချီးမွမ်းကြောင်း အတိအလင်းဖော်ပြခဲ့သည်။ ဟဗက္ကုတ် ၃:၁၂-၁၃ တွင်၊ ဤနုတ်ကပတ်တော်များကို ကျွန်ုပ်တို့ဖတ်ရသည်_057

အမျက်တော်ထွက်လျက် တပြည်လုံးချီသွား၍၊ ဒေါသစိတ်နှင့်လူအမျိုးမျိုးတို့ကို နင်းနယ်တော်မူ၏။ ကိုယ်တော်၏လူတို့ကိုကယ်တင်ခြင်း၊ ကိုယ်တော်ပေး တော်မူ၍ ဘိသိက်ခံသောသူတို့ကို ကယ်တင်ခြင်းအလိုငှါ ထွက်ကြွတော်မူ၏ (ဟဗက္ကုတ် ၃း၁၂-၁၃)။058

ဘုရားသခင်သည် လူဆိုးတို့ကိုတစ်နေ့တွင် တရားစီရင်တော်မူကာ၊ ဣသရေလလူမျိုးကိုကယ် နုတ်ပြီး၊ ဒါဝိဒ်၏အမျိုးကို ပြန်လည်တည်ဆောက်မည်ဖြစ်ကြောင်း ဟဗက္ကုတ်သိမြင်ခဲ့သည်။ ဤအရာ များကို ဟဗက္ကုတ်သည်မြင်၍ ကိုယ်တော်၏တရားစီရင်ခြင်းအတွက် မိမိ၏ဘုရားသခင်ကို ချီးမွမ်းလေ သည်။059

ထိုနည်းတူပင်၊ ပရောဖက်ဟေရှာယသည်လည်း ဘုရားသခင်၏ မိမိကိုယ်ကိုချီးမွမ်းသည့် နုတ်က ပတ်တော်များကိုကိုးကားခြင်းဖြင့် ဘုရားသခင်အားချီးမွမ်းချီးမြှောက်ခဲ့ပါသည်။ ဟေရှာယ ၄၄:၂၄ တွင် ဤနုတ်ကပတ်တော်များကို တွေ့ရသည်_060

သင့်ကိုရွေးနှုတ်တော်မူ၍၊ ဘွားစကပင် သင့်ကိုပြုပြင်တော်မူသော ထာဝရဘုရားမိန့်တော်မူသည်ကား၊ မိုးကောင်းကင်ကို ငါတစ်ပါးတည်းကြက်လျက်၊ မြေကြီးကို အဘော်မရှိဘဲခင်းလျက်၊ ခပ်သိမ်းသောအရာတို့ကိုဖန်ဆင်းသော ထာဝရဘုရားဖြစ်၏ (ဟေရှာယ ၄၄:၂၄)။061

ထို့နောက် ၄၄:၂၆ တွင် ပရောဖက်က ဆက်လက်ဖော်ပြသည်မှာ_062

ငါသည်...ယေရု ရှလင်မြို့ကို သင်သည်လူနေရာဖြစ်လိမ့်မည်ဟူ၍၎င်း၊ ယုဒမြို့တို့ကို သင်တို့သည်တည်ဆောက်လျက်ရှိကြလိမ့်မည်။ ပြိုပျက်ရာများကို ငါပြုပြင်မည်ဟူ၍၎င်းဆို၏ (ဟေရှာယ ၄၄:၂၆)။
ပရောဖက်များသည် ဝမ်းနည်းခြင်းနှင့် မြည်တမ်းခြင်းဖြင့်ဆုတောင်းရုံသာမက၊ ဘုရားသခင်အား ကြီးကျယ်ခမ်းနားသော ချီးမွမ်းခြင်းများကိုလည်းပြုကြသည်။ မူလစာဖတ်သူများသည် ဤနုတ်ကပတ် တော်များကိုဖတ်သောအခါတွင်၊ သူတို့သည်လည်း ဘုရားသခင်ကိုချီးမွမ်းရန် လှုံ့ဆော်ခြင်းခံရသည်။ ဘုရားသခင်အား သူ၏ကောင်းချီးမင်္ဂလာများနှင့် တရားစီရင်ခြင်းများအတွက် ပရောဖက်များသည် ချီးမွမ်းစကားများပြောနေသည်ကို ကြားရသောအခါ၊ ဘုရားသခင်အား ချီးမွမ်းခြင်းတွင် ကျွန်ုပ်တို့သည် သူတို့နှင့်အတူ ပူးပေါင်းသင့်သည်။064

ယခုအချိန်အထိဤသင်ခန်းစာတွင်၊ အနာဂတ္တိကျမ်းများတွင် သမိုင်းဆိုင်ရာဇာတ်လမ်းများ၊ ဘုရားသခင်နှင့်ပရောဖက်များ၏ ဆက်သွယ်ပြောဆိုမှုများပါရှိသည်ကို တွေ့မြင်ရပါသည်။ ယခုကျွန်ုပ် တို့သည် ဓမ္မဟောင်းအနာဂတ္တိကျမ်းများတွင်တွေ့ရှိရသည့် တတိယမြောက် အဓိကစာပေအမျိုးအစား ဖြစ်သော—လူတို့နှင့် ဆက်သွယ်မှုကို ဆက်လက်၍လေ့လာပါမည်။065

[bookmark: _Toc158467841]လူတို့နှင့် ဆက်သွယ်မှု
အနာဂတ္တိကျမ်းများ၏အကြောင်းအရာများအတွင်း၌ သမိုင်းဆိုင်ရာမှတ်တမ်းများနှင့် ဆုတောင်း ချက်များရှိကြောင်း၊ ဤအမျိုးအစားများသည် ပရောဖက်များအား ဘုရားသခင်၏ခေါ်ခြင်းဆိုင်ရာ အဓိကရည်ရွယ်ချက်နှင့် မသက်ဆိုင်ကြောင်းသိထားရန် အရေးကြီးပါသည်။ ဘုရားသခင်သည် သူ၏ ပရောဖက်များကို သူ၏တမန်များအဖြစ်လည်းကောင်း၊ ဘုရင်များနှင့် မြင်နိုင်သောပဋိညာဉ်အသိုက် အဝန်းမှလူတို့အား ဟောပြောရန်လည်းကောင်း ခေါ်တော်မူသည်၊ ရလဒ်အနေဖြင့် အမှန်စင်စစ်အားဖြင့် သူတို့၏နှုတ်ကပတ်တော်အများစုသည် လူတို့အားပြောသောဘုရားသခင်ထံမှ သတင်းစကားများဖြစ် သည်။ ထို့ကြောင့် ယခုကျွန်ုပ်တို့သည် ပရောဖက်ပြုချက်ဆိုင်ရာအကြောင်းအရာအတွင်းမှ အောက်ပါ အမျိုးအစားကို ဆက်လက်သုံးသပ်မည်ဖြစ်သည်။ ကျွန်ုပ်တို့သည် လူများနှင့် ပရောဖက်များ၏ပြောဆို ဆက်ဆံမှုကို အပိုင်းသုံးပိုင်းခွဲ၍လေ့လာပါမည်_ တရားစီရင်ခြင်းဆိုင်ရာဟောပြောချက်များ၊ ကောင်းချီး မင်္ဂလာဆိုင်ရာဟောပြောချက်များနှင့် ဤအစွန်းနှစ်ဖက်အကြား ရောစပ်သော သို့မဟုတ် ကြားတွင်ရှိနေ သောဟောပြောချက်များဖြစ်သည်။ ဓမ္မဟောင်းပရောဖက်များသည် ပဋိညာဉ်တရား၏လူတို့အား တရား စီရင်ခြင်းနှင့်သက်ဆိုင်သည့်နှုတ်ကပတ်တော်များကို ဟောပြောသည့်နည်းလမ်းအချို့ကို ဦးစွာကြည့်ကြ ပါစို့။066

[bookmark: _Toc158467842]တရားစီရင်ခြင်းဆိုင်ရာဟောပြောချက်များ
မကြာသေးမီဆယ်စုနှစ်များအတွင်း၊ ပရောဖက်ကျမ်းများနှင့် အခြားယဉ်ကျေးမှုဆိုင်ရာစာပေ များနှင့် နှိုင်းယှဉ်လေ့လာမှုများအရ ဓမ္မဟောင်းပရောဖက်များသည် ၎င်းတို့၏ဟောပြောချက်များကို ပုံမှန်ပုံစံ သို့မဟုတ် ပုံမှန်နည်းလမ်းများဖြင့် လူတို့အားဟောပြောလေ့ရှိကြောင်း ထင်ရှားသည်။ ဤဟော ပြောချက်ပုံစံများသည် လိုက်လျောညီထွေရှိပြီး မတူညီသောလူတို့က အခြေအနေအမျိုးမျိုးတွင်လက်ခံ နိုင်သော်လည်း၊ ပဋိညာဉ်တရားစီရင်ခြင်းကိုဟောပြောရန်အတွက် အဓိကဟောပြောမှုပုံစံသုံးမျိုးကို အသုံးပြုသည်—တရားစီရင်ခြင်းဆိုင်ရာအမိန့်တော်များ၊ အမင်္ဂလာဆိုင်ရာအမိန့်တော်များနှင့် တရားတွေ့ ခြင်းများ ဖြစ်သည်။ တရားစီရင်ခြင်းဆိုင်ရာအမိန့်တော်များကို ဦးစွာကြည့်ကြပါစို့။067

[bookmark: _Toc158467843]တရားစီရင်ခြင်းဆိုင်ရာအမိန့်တော်များ
တရားစီရင်ခြင်းဆိုင်ရာအမိန့်တော်များသည် ဓမ္မဟောင်းအနာဂတ္တိကျမ်းများတွင်ပါရှိသည့် အရိုးရှင်းဆုံးသော နှုတ်ကပတ်တော်အမျိုးအစားဖြစ်သည်။ တရားစီရင်ခြင်းဆိုင်ရာအမိန့်တော်တွင် အဓိကအစိတ်အပိုင်း နှစ်ခုပါရှိသည်_ ပထမ ဘုရားသခင့်လူတို့၏အပြစ်များကို အာရုံစိုက်စေသည့် ပရောဖက်၏စွပ်စွဲချက်ဖြစ်သည်၊ ဒုတိယ ၎င်းတို့၏အပြစ်ကြောင့် လူတို့ကြုံတွေ့ရမည့်ပြစ်ဒဏ်ချမှတ် ခြင်းဖြစ်သော ပဋိညာဉ်ကျိန်ခြင်းအကြောင်းပရောဖက်၏ဟောပြောမှု ဖြစ်သည်။ တစ်ခါတစ်ရံတွင် ဤ အစိတ်အပိုင်းနှစ်ခု၏ အစီအစဥ်သည်ပြောင်းပြန်ဖြစ်သည်၊ သို့မဟုတ် ပရောဖက်သည် တစ်ခုနှင့်တစ်ခု ကိုပြောင်းပြန်ဖြစ်စေသည်။ တစ်ချို့အချိန်များတွင်၊ တရားစီရင်ခြင်းဆိုင်ရာအမိန့်တော်တွင် စွပ်စွဲချက် သို့မဟုတ် ပြစ်ဒဏ်ချမှတ်ခြင်းတစ်ခုသာ ပါဝင်သည်။ သို့သော် မကြာခဏဆိုသလို၊ ဤစွပ်စွဲခြင်းနှင့် ပြစ်ဒဏ်ချမှတ်ခြင်း၏ အခြေခံနှစ်ပိုင်းပုံစံကို ပရောဖက်များကလိုက်နာကြသည်။068

ဆင်းရဲသောသူတို့ကိုညှဉ်းဆဲလျက်၊ ငတ်မွတ်သောသူတို့ကိုနှိပ်စက်လျက်၊ မိမိသခင်တို့အား ငါတို့သောက်ဘို့ယူခဲ့ကြဟုဆိုတတ်လျက်၊ ရှမာရိတောင်ပေါ်မှာနေသော ဗာရှန်နွားတို့၊ ဤစကားတော်ကိုနားထောင် ကြလော့ (အာမုတ် ၄:၁)။
ဤနေရာတွင် အာမုတ်သည် မြောက်ပိုင်းမှဣသရေလဆင်းရဲသားများကိုထိခိုက်စေသည်ဟု ရှမာရိအမျိုးသမီးများအားစွပ်စွဲသည်ကို မြင်ရသည်။ ဆင်းရဲသားများ၏လိုအပ်ချက်များကို ဖြည့်ဆည်း ပေးမည့်အစား၊ သူတို့သည် မိမိတို့၏စားကြူးသောခံတွင်းကိုဖြည့်ဆည်းပေးရန် သူတို့၏ခင်ပွန်းများကို တောင်းဆိုခဲ့ကြသည်။071

တရားစီရင်ခြင်းဆိုင်ရာအမိန့်တော်များနှင့်အညီ၊ အာမုတ် ၄:၂-၃ သည် ဤပဋိညာဉ်တာဝန်ကို ဖောက်ဖျက်သူများအား ဘုရားသခင်သည် ပြစ်ဒဏ်စီရင်ကြောင်း ထပ်မံ၍ဖော်ပြသည်။ အာမုတ် ၄:၂-၃ ၌မည်သို့ပြောထားသည်ကို နားထောင်ပါ_072

တစ်နည်းအားဖြင့်၊ ရှမာရိမြို့သည်ဖျက်ဆီးခံရမည်ဖြစ်ပြီး၊ ထိုချမ်းသာသောအမျိုးသမီးများသည် ကျွန်ခံရမည်ဟု အာမုတ်သည်ကြိုတင်၍ ဟောပြောခဲ့သည်။074

မိမိတို့သည် မြေ၏အလယ်၌ တစုတည်းနေရာကျ၍၊ လပ်သောအရပ် မရှိစေခြင်းငှါ၊ အိမ်တဆောင်နှင့် တဆောင်ကို၎င်း၊ လယ်တကွက်နှင့် တကွက်ကို၎င်း၊ ဆက်တတ်သောသူတို့သည် အမင်္ဂလာရှိကြ၏ (ဟေရှာယ ၅:၈)။

ငါ၏နားအပါး၌ ကောင်းကင်ဗိုလ်ခြေအရှင် ထာဝရဘုရား မိန့်တော်မူသည်ကား၊ အကယ်စင်စစ် ကြီးကျယ်တင့်တယ်သော အိမ်အများတို့သည် နေသောသူမရှိ။ လူဆိတ်ညံရာဖြစ်ကြလိမ့်မည်။ အကြောင်းမူကား၊ စပျစ်ဥယျာဉ်တပယ်သည် စပျစ်ရည်တဗတ်ကိုမျှသာ ဖြစ်စေမည်။ မျိုးစေ့ကိုလည်းကြဲသောအခါ၊ ဆယ်ဘို့တွင်တဘို့ကိုမျှသာ ရကြလိမ့်မည် (ဟေရှာယ ၅:၉-၁၀)။079

မိက္ခာ ၆:၁-၁၆ တွင်ပြီးပြည့်စုံသောတရားတွေ့ ခြင်း၏ အကောင်းဆုံးဥပမာတစ်ခုကို တွေ့ရ သည်။ တရားရုံးသို့ ဆင့်ခေါ်ချက်ကို အပိုဒ်ငယ် ၁ တွင်ကျွန်ုပ်တို့ကြားရသည်။ သခင်ဘုရားမိန့်တော်မူ သောနုတ်ကပတ်တော်ကို နားထောင်ပါ_083

ထာဝရဘုရား၏အမိန့်တော်ကို နားထောင်ကြ လော့။ ထ၍ တောင်ကြီးတို့ရှေ့မှာ တရားတွေ့သဖြင့်၊ တောင်ငယ်တို့သည် သင့်စကားကို ကြားကြစေ (မိက္ခာ ၆:၁)။
ထို့နောက် အပိုဒ်ငယ် ၂ တွင်သက်သေခံများကို ဖော်ပြထားသည်_085

အိုတောင်တို့၊ ခိုင်ခံ့သောမြေအမြစ်တို့၊ ထာဝရဘုရား၏တရားတွေ့မှုကို နားထောင်ကြလော့ (မိက္ခာ ၆:၂)။
ဤသက်သေခံများအကြောင်းကို ဖော်ပြပြီးနောက်၊ ဘုရားသခင်သည် သူ၏လူများကို သနား ကြင်နာမှုရှိသည့်တရားရုံးအကြောင်းကို အသိပေးသည်။ အခန်းငယ် ၃ တွင်၊ ဤနုတ်ကပတ်တော်များကို ကျွန်ုပ်တို့ဖတ်ရသည်_087

အိုငါ၏လူမျိုး၊ သင့်ကို အဘယ်သို့ငါပြုဘူးသနည်း။ အဘယ်သို့ ညှဉ်းဆဲဘူးသနည်း။ ငါ့တဘက်၌ သက်သေခံလော့ (မိက္ခာ ၆:၃)။088

ထိုအခါပရောဖက်မိက္ခာသည် အခန်းငယ် ၆ မှ ၈ တွင် လူများကိုယ်စား ဘုရားသခင်၏မေးခွန်းကို နှိမ့်ချစွာတုံ့ပြန်ခဲ့သည်။ သူသည် အခန်းငယ် ၆ တွင်ဤသို့ဆိုသည်_089

ငါသည် ထာဝရဘုရားရှေ့တော်သို့ အဘယ်ပူဇော်သက္ကာပါလျက် ချဉ်းကပ်၍၊ အမြင့်ဆုံးသောဘုရားသခင့်ရှေ့တော်၌ ကိုးကွယ်ရမည်နည်း။ (မိက္ခာ ၆:၆)။090

ထို့နောက်၊ မိက္ခာသည် ဤလူမျိုး၏အပြစ်ကိုဝန်ခံပြီး အခန်းငယ် ၈ တွင် ဤသို့နိဂုံးချုပ်ထား သည်_091

အချင်းလူ၊ ကောင်းသောလမ်းကို ပြတော်မူပြီ။ တရားသဖြင့်ပြုခြင်း၊ ကရုဏာကိုနှစ်သက်ခြင်း၊ သင်၏ဘုရားသခင့်ရှေ့တော်၌ နှိမ့်ချသောစိတ်နှင့်ကျင့်နေခြင်းမှတပါး အဘယ်ပူဇော်သက္ကာကို ထာဝရဘုရားတောင်းတော်မူသနည်း (မိက္ခာ ၆:၈)။092

ပရောဖက်၏တုံ့ပြန်မှုနောက်တွင်၊ အခန်းငယ် ၁၀-၁၂ တွင်စွပ်စွဲချက်များနှင့် အခန်းငယ် ၁၃-၁၆ တွင်ပြစ်ဒဏ်ချမှတ်ခြင်းကို တွေ့ရှိသည်။ ဘုရားသခင်သည် ကိုယ်တော်၏လူများကို စွပ်စွဲပြီးနောက်၊ တရားစီရင်ကြောင်းခြိမ်းခြောက်သည့် နည်းလမ်းများထဲမှတစ်ခုအဖြစ် ဤကျမ်းပိုဒ်နှင့်ဆင်တူသည့် တရားတွေ့ ခြင်းများအား အနာဂတ္တိကျမ်းများတွင် တွေ့ရသည်။093

ဣသရေလအမျိုး၏ဘုရားသခင်၊ ကောင်းကင်ဗိုလ်ခြေ အရှင်ထာဝရဘုရား၏အမိန့်တော်ဟူမူကား...(ယေရမိ ၃၅:၁၈)099

သင်တို့သည် သင်တို့အဘယောနဒပ်၏ ပညတ်စကားကိုနားထောင်၍၊ သူစီရင်ထုံးဖွဲ့သမျှအတိုင်း ကျင့်စောင့်သောကြောင့် (ယေရမိ ၃၅:၁၈)။

ရေခပ်သားယောနဒပ်အမျိုး၌ ငါ့အမှုထမ်းတို့သည် အစဉ်ရှိကြလိမ့်မည် (ယေရမိ ၃၅:၁၉)။
နောက်ထပ်ထင်ရှားသောကောင်းချီးမင်္ဂလာဆိုင်ရာအမိန့်တော်ကို ယေရမိ ၃၁:၃၁-၃၄ တွင်တွေ့ ရသည်။ ပထမ၊ ဘုရားသခင်သည် အခန်းငယ် ၃၁-၃၃ တွင် ကောင်းချီးမင်္ဂလာကို ကြေငြာသည်။ ယေရမိ ၃၁:၃၁ တွင် ဤနုတ်ကပတ်တော်များကို ကျွန်ုပ်တို့ဖတ်ရသည်_104

ပဋိညာဉ်တရားသစ်ကို ဣသရေလအမျိုးသား၊ ယုဒအမျိုးသားတို့၌ ငါပေးသောအချိန်ကာလ ရောက်လိမ့်မည် (ယေရမိ ၃၁း၃၁)။
ဣသရေလတို့ကျွန်ခံရာမှ ပြန်လည်လွတ်မြောက်လာသောအခါရောက်လာမည့် ပဋိညာဉ်အသစ် ၏ကောင်းချီးမင်္ဂလာနှင့်ပတ်သက်၍ ပရောဖက်သည်ဟောပြောခဲ့သည်။ ထို့နောက် ယေရမိ ၃၁:၃၄ တွင် ဤကောင်းချီးမင်္ဂလာနှင့်ပတ်သက်သည့် အကြောင်းရင်းကို တွေ့ရသည်_106

ထိုအခါ ငါသည်သူတို့အပြစ်များကို သည်းခံမည်။ သူတို့ပြုသော ဒုစရိုက်များကို မအောက်မေ့ဘဲနေမည်ဟု ထာဝရဘုရားမိန့်တော်မူ၏ (ယေရမိ ၃၁:၃၄)။
ခွင့်လွှတ်ခြင်း၌ ဘုရားသခင်၏ကျေးဇူးတော်သည် ပဋိညာဉ်သစ်ကတိတော်၏ အခြေခံကို ဖြစ်ပေါ်စေသည်။108

ဦးစွာ၊ ကျွန်ုပ်တို့သည် တရားစီရင်ခြင်း-ကယ်တင်ခြင်းဆိုင်ရာ အမိန့်တော်များနှင့်ပတ်သက်၍ လူအချို့တို့သည် တရားစီရင်ရန်ခြိမ်းခြောက်ခံရကြောင်းကိုလည်းကောင်း၊ တူညီသောမိန့်တော်မူချက် အတွင်း အခြားသူများသည် ကောင်းချီးမင်္ဂလာများပေးခြင်းခံရကြောင်းကိုလည်းကောင်း ပြောဆိုပါမည်။ ဟေရှာယ ၅၇:၁၄-၂၁ သည်မတရားသောသူအတွက် တရားစီရင်ခြင်းနှင့် ဖြောင့်မတ်သောသူများအတွက် ကယ်တင်ခြင်းဆိုင်ရာ ရောစပ်ဟောပြောသည့် ဥပမာကောင်းတစ်ခုဖြစ်သည်။110

ထို့ပြင်၊ ပရောဖက်များသည်လူတို့အား တရားစီရင်ခြင်းသတိပေးချက်အပေါ် နောင်တရရန် ကြိမ်ဖန်များစွာဖိတ်ခေါ်ခဲ့ပြီး၊ နောင်တရသူများကို ကောင်းချီးမင်္ဂလာများပေးကြသည်။ နောင်တရရန် ဖိတ်ခေါ်ခြင်း၏ဥပမာကို ဟေရှာယ ၅၅:၆-၁၃ တွင် တွေ့နိုင်သည်။ ၎င်းတွင် ပရောဖက်သည်ဘုရား၏ လူများကို သူတို့၏မကောင်းမှုလမ်းမှ ရှောင်လွှဲရန်ဆိုခဲ့သည်။111

[bookmark: _Toc158467852]စစ်တိုက်ရန်ဖိတ်ခေါ်ခြင်း
အခြားအချိန်များတွင် ပရောဖက်များသည် ၎င်းတို့၏နားထောင်သူများကို စစ်တိုက်ရန် ဖိတ်ခေါ် လိမ့်မည်။ တဖန်၊ ဤခေါ်ဆိုမှုများသည် အောင်ပွဲ သို့မဟုတ် ရှုံးနိမ့်ရန် ခေါ်ဆိုမှုဖြစ်နိုင်သောကြောင့် ရောစပ်နေပါသည်။ ဥပမာအားဖြင့်၊ ဟောရှေ ၅:၈-၁၁ တွင် ဘုရားသခင်၏တရားစီရင်တော်မူချက် ကြောင့် တိုက်ခိုက်ခံရမည်ဖြစ်၍ ပြင်ဆင်သည့်အနေဖြင့် စစ်တိုက်ရန် ဖိတ်ခေါ်ချက်ကိုတွေ့ရှိရသည်။112

[bookmark: _Toc158467853]ပရောဖက်ပြုချက်ဆိုင်ရာ အငြင်းပွားမှု

နောက်ဆုံးတွင်၊ ပရောဖက်များသည် ပုံဥပမာအမျိုးအစားတွင် ရောစပ်သောနှုတ်ကပတ်တော် များကို ဟောပြောခဲ့ကြသည်။ ပုံဥပမာများသည် ဘုရားသခင့်ကျေးဇူးတော်၏အပြုသဘောဆောင်သော သို့မဟုတ် ကိုယ်တော်၏တရားစီရင်ခြင်း၏အပျက်သဘောဆောင်သော ကြေငြာချက်ဖြစ်နိုင်သည်။ ဟေရှာယ ၅:၁-၇ သည်အနာဂတ္တိကျမ်းများတွင်ပါရှိသော အစွမ်းထက်သောပုံဥပမာတစ်ခုဖြစ်သည်။ ၎င်း၌၊ ပရောဖက်ဟေရှာယသည် ဣသရေလများကို စပျစ်ဥယျာဉ်နှင့် ခိုင်းနှိုင်းခဲ့သည်။114

[bookmark: _Toc158467855]နိဂုံး

ဗီဒီယိုများ၊ သင်ခန်းစာ လမ်းညွှန်များ နှင့် အခြား အရင်းအမြစ်များအတွက် thirdmill.org တွင် သာ့ဒ်မစ်လ်ကို ဝင်ကြည့်နိုင်ပါသည်။

